Is There Anybody Out There? The Wall Live 1980–81

Is There Anybody Out There? The Wall Live 1980–81 — ინგლისური პროგრესული როკ-ჯგუფ პინკ ფლოიდის 2000 წლის ალბომი, ცოცხლად ჩაწერილი 1980–1981 წლებში, ლონდონის საგამოფენო ცენტრ ერლს კორტში. კონცერტებზე გამოიყენებოდა გიგანტური კედელი, რომელიც შენდებოდა საკონცერტო პროგრამის პირველი ნახევრის განმავლობაში. თითქმის მთელი მეორე ნახევრის განმავლობაში ჯგუფი არ ჩანდა კედლის მიღმა. Is There Anybody Out There? შეიცავს საკონცერტო ჩანაწერებს კედლის ტურნედან, დამატებითი სიმღერებით What Shall We Do Now? და The Last Few Bricks. What Shall We Do Now? თავდაპირველად უნდა შეეტანათ ორიგინალურ ალბომში, თუმცა იგი ამოიღეს დისკის გამოსვლამდე და საბოლოოდ, სიმღერა მოხვდა საკონცერტო ვერსიაში. იგი ასევე არის The Last Few Bricks არის ინსტრუმენტული რეპრიზა, რომელიც შეიცავს ალბომის პირველი დისკის რამდენიმე სიმღერის ელემენტს. იგი სრულდებოდა სიმღერამდე Goodbye Cruel World, სხვადასხვა ინტერპრეტაციით, რათა ტექნიკურ პერსონალს საშუალება ჰქონოდა, მოესწრო კედლის აშენება სცენაზე. ალბომზე ასევე ჩაწერილია კომენტატორის, გერი იადმენის გამოსვლა, რომელიც პინკ ფლოიდის 1980-1981 წლების კონცერტებზე კომენტარებს უკეთებდა შოუს, სულ დასაწყისში. ალბომის გამოსვლას ზოგი ადამიანი კრიტიკით შეხვდა, დაასახელა რა მიზეზად ის, რომ ორიგინალური ალბომი მეტად სტრუქტურულია და მისი ცალკე საკონცერტო ალბომად გამოცემა არ არის კარგი იდეა. სხვები ამტკიცებდნენ, რომ მასში შესანიშნავად არის გადმოცემული ჯგუფის პოტენციალი საკონცერტო შესრულებების დროს. რამდენიმე სიმღერა დისკზე განსხვავდება ორიგინალისგან ხანგრძლივობითა და დამატებული სოლოებით სხვადასხვა ინსტრუმენტზე. კონცერტის შესავალში ჟღერს ვერა ლინის სიმღერა „We'll Meet Again“, რომელიც ყველა შოუზე ჟღერდა. ამ სიმღერას ეფუძნება „Vera“. „MC: Atmos“ წარმოადგენს წამყვანის გამოსვლას, რომელიც მაყურებელს აფრთხილებს დარბაზში უსაფრთხოების გარკვეული წესებისა და გადამღები ტექნიკის გამოყენების შესახებ. წამყვანები იცვლებოდა სხვადასხვა ქალაქის მიხედვით. წამყვანის გამოსვლა მეორდება კონცერტის მეორე ნახევარში, „In the Flesh“-ის შესრულების წინ. 2012 წელს Is There Anybody Out There? The Wall Live 1980–81 გამოიცა ალბომის The Wall „Immersion“ ბოქს-სეტის შემადგენლობაში, მცირე რემასტერინგით. ალბომმა #19 ადგილი დაიკავა ბილბორდის 200 საუკეთესო ალბომის სიაში და პლატინის სტატუსი მოიპოვა შტატებში. იგი ასევე ჯფუფის პირველი და უკანასკნელი გამოცემა, რომელიც არ გამოვიდა გრამფირფიტაზე, თუმცა მისი სარეკლამო ვერსიები, სულ რამდენიმე სიმღერით, მაინც გამოიცა ვინილის ფირფიტის სახით. გარეკანზე გამოსახულია ჯგუფის წევრების ნიღბები, რომლებსაც სცენაზე ატარებდა მათი შემცვლელი, სუროგატული ჯგუფი, კომპოზიციის „In the Flesh?“ შესრულებისას. როგორც წესი, ალბომი ორი სახით ვრცელდებოდა - სტანდარტული CD-ის შეფუთვით და სპეციალური სახით - გრძელი ყუთით და სპეციალური წიგნით, რომელშიც შეტანილია ჯგუფის წევრების მოგონებები და ანოტაციები სხვა მონაწილე პერსონალისგან. ყველა შემთხვევაში გამოცემის მთავარ სურათს წარმოადგენდა ჯგუფის წევრების სახეების ასლები, ნიღბების სახით, რომლებსაც კონცერტებზე, „In The Flesh?“-ის და „In The Flesh“-ის შესრულებისას ატარებდა „სუროგატული ჯგუფი“, შემდგარი დამხმარე მუსიკოსებისგან. ზევიდან ქვევით (ან მარცხნიდან - მარჯვნივ) წარმოდგენილები არიან როჯერ უოტერსი, დევიდ გილმორი, ნიკ მეისონი, რიჩარდ რაიტი. კონცერტებზე, სიმღერის Run Like Hell შესრულებამდე როჯერ უოტერსი კომენტარებს აკეთებდა გასაბერ ღორზე, რომელიც დაფრინავდა დარბაზში. ყველა კონცერტზე ეს კომენტარები განსხვავდებოდა, ამის მიხედვით კი, სპეციალურად შედგენილი საიდენტიფიკაციო სიის დახმარებით, დადგინდა, რომ ალბომზე გამოყენებულია 1981 წლის 15 და 17 ივნისის ჩანაწერები. კომენტატორი რამდენიმე კონცერტზე ხუმრობით აცხადებდა, რომ ყველას, ვინც დადგება სკამებზე, უმალ ესვრიან. კონცერტზე კლავიშებიანი საკრავები უფრო ხმაურიანად ჟღერდა, თუმცა ალბომზე გიტარის ხმა უფრო მეტად აწეულია. ყველა ტექსტის ავტორი — როჯერ უოტერსი; მუსიკა — როჯერ უოტერსი, გარდა მითითებულისა. პინკ ფლოიდი დევიდ გილმორი – გიტარა, ვოკალი, მანდოლინა („Outside the Wall“-ში) როჯერ უოტერსი – ბას-გიტარა, გიტარა, ვოკალი, კლარნეტი („Outside the Wall“-ში) რიჩარდ რაიტი – კლავიშები, აკორდეონი („Outside the Wall“)-ში, ვოკალი ნიკ მეისონი – დასარტყმელი საკრავები, პერკუსია, აკუსტიკური გიტარა („Outside the Wall“-ში) სხვა მუსიკოსები ენდი ბაუნი – ბას გიტარა, აკუსტიკური გიტარა („Outside the Wall“-ში) ჯონ ჩიმეი – დამატებითი ვოკალი სტენ ფარბერი – დამატებითი ვოკალი ჯიმ ჰაასი – დამატებითი ვოკალი ჯონ ჯოისი – დამატებითი ვოკალი ენდი რობერტსი – გიტარა (1981 წლის კონცერტები) სნოუი უაიტი – გიტარა (1980 წლის კონცერტები) უილი უილსონი – დასარტყმელი საკრავები, პერკუსია პიტერ ვუდი – კლავიშები, აკუსტიკური გიტარა („Outside the Wall“-ში) გერი იუდმენი – MC ტექნიკური პერსონალი ჯეიმზ გათრი - ხმის ინჟინერი, პროდიუსერი დაგ ჰოპკინზი - ხმის ინჟინერი ჯოელ პლენტი - ხმის ინჟინერის თანაშემწე რუპერტ ტრუმენი, ბრაიან დ. მაკლაფლინი, დევიდ ბრაუნლოუ, ჯილ ფურმანოვსკი, მარკ ფიშერი, მიკ ტრედუელი - ფოტოგრაფია კრისტოფერ ბრუკსი, ნაიჯელ ტეილორ - ტექნიკოსები ნიკ სეჯუიკი - ანოტაციები პიტერ კარზონი, სემ ბრუკსი, სტორმ თორგერსონი - დიზაინი 2000 წელს ალბომის გამოცემასთან დაკავშირებით შეზღუდული რაოდენობით გამოვიდა პრომო დისკი ალბომში შეტანილი სამი სიმღერით: In The Flesh Another Brick In The Wall (Part 2) Goodbye Blue Sky უოტერსის გამოთქმები Run Like Hell-ის შესავალში დაარქივებული 2009-08-26 საიტზე Wayback Machine. ↑ ერლეუაინი, სტივენ თომას. (2011 [უკანასკნელი განახლება])Is There Anybody Out There? The Wall: Live 1980-1981 - Pink Floyd | AllMusic. allmusic.com. ციტირების თარიღი: 9 ივლისი 2011. ↑ NME Album Reviews - Is There Anybody Out There?: The Wall Live, 1980-81 - NME.COM. nme.com (2011 [უკანასკნელი განახლება]). ციტირების თარიღი: 9 ივლისი 2011. ↑ Wolk, Douglas. (2011 [უკანასკნელი განახლება])Pink Floyd: Is There Anybody Out There? The Wall Live: 1980-81 : Music Reviews : Rolling Stone. web.archive.org. დაარქივებულია ორიგინალიდან — 2009-04-12. ციტირების თარიღი: 9 ივლისი 2011. ↑ http://www.discogs.com/Pink-Floyd-Is-There-Anybody-Out-There-The-Wall-Live-1980-81-Radio-Sampler/release/2016157 ↑ "Pink Floyd - Is There Anybody Out There? The Wall Live 1980-81" (გერმანულად). Austriancharts.at. Hung Medien. წაკითხვის თარიღი 9 ივნისი 2016. ↑ "Pink Floyd – Is There Anybody Out There? The Wall Live 1980-81" (ჰოლანდიურად). Ultratop.be. Hung Medien. წაკითხვის თარიღი 9 ივნისი 2016. ↑ "Pink Floyd – Is There Anybody Out There? The Wall Live 1980-81" (ფრანგულად). Ultratop.be. Hung Medien. წაკითხვის თარიღი 9 ივნისი 2016. ↑ „Pink Floyd ალბომების და სიმღერების ისტორია ჩარტებში (Canadian Albums)“. Billboard. წაკითხვის თარიღი 9 ივნისი 2016. ↑ "RPM-ის საუკეთესო ალბომები: გამოცემა 9828." RPM. კანადის ბიბლიოთეკა და არქივები. წაკითხვის თარიღი 9 ივნისი 2016. ↑ „Dutchcharts.nl – Pink Floyd – Is There Anybody Out There? The Wall Live 1980-81“ (ჰოლანდიურად). Hung Medien. წაკითხვის თარიღი 9 ივნისი 2016. ↑ "Pink Floyd – Is There Anybody Out There? The Wall Live 1980-81". Lescharts.com. Hung Medien. წაკითხვის თარიღი 9 ივნისი 2016. ↑ "Offiziellecharts.de – Pink Floyd – Is There Anybody Out There? The Wall Live 1980-81" (გერმანულად). GfK Entertainment Charts. წაკითხვის თარიღი 9 ივნისი 2016. ↑ "GFK Chart-Track". Chart-Track.co.uk. GFK Chart-Track. IRMA. წაკითხვის თარიღი 23 ივნისი 2016. ↑ "Pink Floyd – Is There Anybody Out There? The Wall Live 1980-81". Italiancharts.com. Hung Medien. წაკითხვის თარიღი 9 ივნისი 2016. ↑ "Pink Floyd – Is There Anybody Out There? The Wall Live 1980-81". Charts.org.nz. Hung Medien. წაკითხვის თარიღი 9 ივნისი 2016. ↑ "Pink Floyd – Is There Anybody Out There? The Wall Live 1980-81". Norwegiancharts.com. Hung Medien. წაკითხვის თარიღი 9 ივნისი 2016. ↑ "Pink Floyd – Is There Anybody Out There? The Wall Live 1980-81". Swedishcharts.com. Hung Medien. წაკითხვის თარიღი 9 ივნისი 2016. ↑ "Pink Floyd – Is There Anybody Out There? The Wall Live 1980-81". Swisscharts.com. Hung Medien. წაკითხვის თარიღი 9 ივნისი 2016. ↑ "Pink Floyd | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 9 ივნისი 2016. ↑ „Pink Floyd ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 9 ივნისი 2016. ↑ British album certifications – Pink Floyd – Is There Anybody Out There? The Wall Live 1980-81. ბრიტანეთის ფონოგრამების მწარმოებლების ასოციაცია. შეიყვანეთ Is There Anybody Out There? The Wall Live 1980-81 ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Pink Floyd – Is There Anybody Out There. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH